CELEX: 62021TN0238
Language: ro
Date: 2021-05-04 00:00:00
Title: Cauza T-238/21: Acțiune introdusă la 4 mai 2021 – Ryanair/Comisia

21.6.2021   
            
            
               RO
            
            
               Jurnalul Oficial al Uniunii Europene
            
            
               C 242/54
            
         
      Acțiune introdusă la 4 mai 2021 – Ryanair/Comisia
      (Cauza T-238/21)
      (2021/C 242/77)
      Limba de procedură: engleza
      
         Părțile
      
      
         Reclamantă: Ryanair DAC (Swords, Irlanda) (reprezentanți: E. Vahida, F-C. Laprévote, V. Blanc, S. Rating și I. Metaxas-Maranghidis, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei pârâtei din 17 august 2020 privind ajutorul de stat SA.57543 – Danemarca și SA.58342 – Suedia – COVID-19: Recapitalizarea SAS AB (1) și
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă patru motive.
      
                  1.
               
               
                  Primul motiv, întemeiat pe faptul că pârâta a aplicat în mod eronat Cadrul temporar pentru măsuri de ajutor de stat de sprijinire a economiei în contextul actualei epidemii de COVID-19 și articolul 107 alineatul (3) litera (b) TFUE atunci când a considerat că SAS AB este eligibilă pentru ajutor și când nu a examinat dacă erau disponibile alte măsuri mai adecvate și care denaturează mai puțin concurența decât recapitalizarea. Reclamanta reproșează de asemenea pârâtei că a aplicat în mod eronat Cadrul temporar pentru măsuri de ajutor de stat de sprijinire a economiei în contextul actualei epidemii de COVID-19 și articolul 107 alineatul (3) litera (b) TFUE atunci când a considerat că valoarea recapitalizării era proporțională, când nu a aplicat condițiile adecvate privind ieșirea statului, când nu a apreciat în mod corect puterea semnificativă a beneficiarului pe piață și nu a aplicat măsurile corective corespunzătoare, când nu a împiedicat expansiunea comercială agresivă, când și-a încălcat obligația de evaluare comparativă a efectelor pozitive ale ajutorului și a efectelor negative ale acestuia asupra condițiilor schimburilor comerciale și asupra menținerii unei concurențe nedenaturate („analiza comparativă”) și, în sfârșit, când a impus prezentarea în ultimul moment a unui plan de restructurare.
               
            
                  2.
               
               
                  Al doilea motiv, întemeiat pe încălcarea de către pârâtă a dispozițiilor specifice ale TFUE și a principiilor generale ale dreptului Uniunii care au stat la baza liberalizării transportului aerian în Uniune de la sfârșitul anilor 1980 (și anume nediscriminarea, libera prestare a serviciilor – aplicată transportului aerian prin Regulamentul (CE) nr. 1008/2008 (2) – și libertatea de stabilire).
               
            
                  3.
               
               
                  Al treilea motiv, întemeiat pe faptul că pârâta nu a inițiat o procedură oficială de investigare în pofida unor dificultăți serioase și a încălcat drepturile procedurale ale reclamantei.
               
            
                  4.
               
               
                  Al patrulea motiv, întemeiat pe încălcarea de către pârâtă a obligației sale de motivare.
               
            
         (1)  JO 2021, C 50, p. 3.
      
         (2)  Regulamentul (CE) nr. 1008/2008 al Parlamentului European și al Consiliului din 24 septembrie 2008 privind normele comune pentru operarea serviciilor aeriene în Comunitate (reformare) (Text cu relevanță pentru SEE) (JO 2008, L 293, p. 3).